### Beslutningstema

I denne sag orienteres om forvaltningens anmodning til Klima-, Vækst- og Udviklingsudvalget om igangsættelse af planproces. Denne omhandler udarbejdelsen af kommuneplantillæg, lokalplan med dertilhørende miljøvurderinger, i forbindelse med etableringen af et nyt biogasanlæg mellem [adresse] og Vester Terp - ved [adresse].

### Historik

Et andet selskab har tidligere (2019) arbejdet med at etablere et biogasanlæg ved [adresse].

### Sagsfremstilling

Nature Energy Biogas A/S ønsker at opføre et biogasanlæg til behandling af husdyrgødning og øvrige organiske biomasser, inden for et areal nær [adresse], beliggende på matr.nr. 167, Morten Lauridsen, Nr. Løgum ved [adresse]. Udover biogasanlægget vil projektet ligeledes omfatte etablering af gasledning fra biogasanlægget til Evida's MR-station ved [adresse]. Evida projekterer og etablerer gasledningen. Det planlagte biogasanlæg skal behandle op til 850.000 tons biomasse årligt. Biomassen består hovedsageligt af husdyrgødning, plantebaseret biomasse samt restprodukter fra fødevareindustrien.

Der vil være behov for optimering af tilkørselsforholdene på [adresse], hvor et eller flere vigespor og helleanlæg vil skulle etableres. Inden etablering af biogasanlægget skal der udføres en trafikanalyse, hvor der beregnes kapacitet og fremtidig ulykkesrisiko ud fra de forventede ekstra transporter på [adresse], hvilket også skal indgå i Miljøkonsekvensrapporten, som del af plangrundlaget Projektudvikler udarbejder.

[adresse] vil give en vurdering af hvilket vejanlæg, der er nødvendigt for at afvikle den ekstra trafik, anlægget vil medføre.

Det forventes, at der minimum skal etableres en venstresvingsbane på [adresse], men det kan ikke udelukkes, at beregningerne viser, at det også vil være nødvendigt med en højresvingsbane. Udgiften til vejanlæg kan ligge mellem 1,25 og 1,75 mio. kr. afhængig af hvilken løsning, der vurderes nødvendigt. Trafikmålinger fra foråret 2023 viser, at der dagligt kører 1.600-1.900 køretøjer på [adresse]. Gennemsnitshastigheden er ca. 82 km/t. Fire procent - ca. 75 bilister kører dagligt med en hastighed over 100 km/t. I 2022 var Iver Svendsen udpeget som en strækning, hvor politiet kontrollerede for vanvidskørsel.

Villads Carlsen viste, at der p.t. dagligt kører ca. 65 lastbiler over 12,5 meter på [adresse]. Med transporter til det nye anlæg, vil den fremtidige lastbil ÅDT (årsdøgnstrafik) svare til lastbiltrafikken på rute 25 (Kolding-Tønder) i Tønder Kommune.

Området er beliggende i landzone og er ikke omfattet af en kommuneplanramme.

Kommuneplanens udpegninger inden for projektområdet:

- Økologisk forbindelse

- Christina Nissen

Processen mod etablering af biogasanlæg vil bestå af følgende elementer:

- Idéfase (med offentlig høring)

- Udarbejdelse af Lokalplan og Kommuneplantillæg

- Udarbejdelse af Miljørapport og Miljøkonsekvensrapport

- Politisk høring af udarbejdede dokumenter jf. ovenstående

- Offentlig høring af dokumenter jf. ovenstående, med tilhørende borgermøde

- Politisk godkendelse af dokumenter jf. ovenstående

Sideløbende med ovenstående udarbejdes sikkerhedsdokumenter jf. BEK nr 371 af 21/04/2016

I Kommuneplan 2017-2029 er der udlagt to områder til biogasanlæg, hhv. Storde og [adresse]. Begge områder er udnyttet, og der er stor interesse for yderligere produktion af biogas fra flere aktører, hvilket nødvendiggør udlæg af nye områder.

Derudover skitserer Kommuneplanen 2017-2029 følgende retningslinjer for placering af biogas:

- Placering, indretning og driften af nye biogasanlæg skal ske på baggrund af en funktionel vurdering i forhold til biomassegrundlaget (husdyrgødning, organiske affaldsprodukter, energiafgrøder mv.) og i forhold til varmeværker, naturgastransmissionsnettet mv.

- Der skal samtidigt tages hensyn til natur-, kultur og landskabsinteresser, vej- og tilkørselsforhold samt naboer.

Biomassen, som anvendelse i biogasanlæg, variere meget. En stor del er fortsat gylle fra såvel kvæg som svinebrug, men også andre biomasser kommer mere og mere i spil i de nye anlæg. Dertil anvendes der også en større og større del tørstof i anlæggene, som gør, at biomasseandelen nedsættes. Markedet for biogasproduktion er meget fokuset på hvilke råvarer, som er hvor, hvordan transporten kan etableres på en bæredygtig måde samt bidrage til den grønne omstilling på alle parametre. Derfor afsøges markedet fra projektejerne grundigt forud for det stade, som projektansøgerne er i for nuværende - hvor det er planlægningen, der søges igangsætning af. Der er flere interessenter på området, som ser på mulighederne. Alle udtrykker, at der ikke er bekymring omkring mængden af råvarer i [adresse] område.

Produktion af biogas understøtter de vedtagne klimahandlespor i "Vores Klimahandleplan" og kommunens DK2020-arbejde. Der kan fremadrattet indtænkes synergier mellem biogasanlæg og grønne erhvervsområder i forhold til restressourcer mellem flere produktionsformer af grøn energi.

Produktion af biogas bidrager desuden til at opfylde Tønder Kommunes Visions- og Strategiplan 2022-2025 og Verdensmål nr. 7 (Bæredygtig energi).

Klima-, Vækst- og Udviklingsudvalget har kompetencen til at igangsættes processen, samtidig med at Teknik- og Miljøudvalget orienteres.

Klima-, Vækst- og Udviklingsudvalgets beslutning vil foreligge til mødet.

### Økonomi

Det forudsættes, at afledte omkostninger til optimering af trafikafviklingen på [adresse] i forbindelse med etablering af anlægget, afholdes af ansøger.

### Lovgrundlag

LBK nr 4 af 03/01/2023 - Bekendtgørelse af lov om miljøvurdering af planer og programmer og af konkrete projekter

BEK nr 371 af 21/04/2016 - Bekendtgørelse om planlægning omkring risikovirksomheder

### Direktionen indstiller,

at orienteringen tages til efterretning.

### Beslutning

Orienteringen taget til efterretning.